මියගිය හඳුන් දිවියෙකුගේ සිරුරක් හැටන් කොටගල මේෆිල්ඩ් වතු යායට අයත් ලොග්ගිල් තේ වත්තේ කොටසේ තිබි ඊයේ (24) දින හමුව තිබෙනවා.මියගිය හඳුන් දිවියා මිට දින කිහිපයකටම පෙර ජිවිතක්ෂයට පත්වන්නට ඇති බවටයි පොලිසිය සැකකරන්නේ.අඩි තුනකින් පමණ දිගකින් යුත් හඳුන් දිවියාගේ සිරුර වතු කම්කරුවන් විසින් දැක ඒ පිළිබදව දිඹුල පොලිසියට දැනුම් දී තිබෙනවා.නුවරඑළිය හැටන් ප්‍රධාන මාර්ගයේ ගමන් ගන්නා වාහනයකට අඳුන් දිවියා ගැටෙන්නට ඇති බවත්,වාහනයේ ගැටුණු හදුන් දිවියා තේ වත්තට දිවගොස් මිය යන්නට ඇති බවටයි පොලිසිය සැක කරන්නේ.හඳුන් දිවියාගේ සිරුර සම්බන්ධයෙන් නල්ලතන්නිය වනජිවි කාර්යාලය වෙත දැනුම් දී ඇති බව බවයි පොලීසිය වැඩි දුරටත් සඳහන් කළේ.